Lazuardi

Lazuardi adalah batuan metamorf nang bawarna biru. Batuan ngini jadi batu parmata nang dihargai mulai zaman bahari gara-gara warna birunya.

Lazuardi hudah ditambang matan partambangan di Sar-i Sang, di Shortughai, wan partambangan lain di daerah Badakhshan (sakitar timur laut Afganistan) mulai 7.000 tahun sebelum masehi. Sapalihan sumber manyambatakan bahwa lazuardi kawa ditamui jauh di timur sampai dairah parak Danau Baikal di Siberia.

Lazuardi dinilai tinggi ulih Paradaban Lembah Sungai Indus (3300–1900 SM) wan manik-manik lazurdi kawa jua ditamui di kuburan Neolitikum di Mehrgarh, di Kaukasus, maka jua kawa ditamui sampai di Mauritania. Pas zaman bahari, lapis lazuli (ngaran laim Lazuardi) dijualakan sampai ka Masir Bahari wan ka Mauritania. Batuan ngini dipakai dalam topeng Tutankhamun (1341–1323 SM).

Pas pahabisan Abad Patengahan, lazuardi mulai diekspor ka Irupa, tampat lazuardi pacangan diulah jadi bubuk wan pawarna biru laut, pigmen warna nang pambaiknya wan palarangnya. Inya dipakai ulih sapalihan saniman tarkanal matan Abad Renaisans wan waktu Barok, tamasuk Masaccio, Perugino, Titian, wan Vermeer.

 Etimologi 
Lazuardi baasal matan basa Arab لَازُوَرْد (lāzuward) nang baasal matan basa Persia لاجورد (lâjvard). Kata lâjvard jadi asal kata jua gasan warna biru langit dalam bamacam basa dalam rumpun Indo-Eropa.

 Sifat batuan 

 Komposisi 
Unsur utama lazuardi adalah lazurit (25% s.d. 40%). Lazurit adalah sabuting miniral silikat feldspathoid lawan rumus kimia (Na,Ca)8(AlSiO4)6(S,SO4,Cl)1-2. Kabanyakan lazuardi baisi jua kalsit (putih), sodalit (biru), dan pirit (kuning logam). Sapalihan cuplikan lazuardi baisi augit, diopsida, enstatit, wan mika.

 Warna 
Warna biru nang nampak banar disababakan ulih ion radikal trisulfur (S3−) dalam karistal.

 Sumber utama 
Panambangan di subalah timur laut Afganistan jadi sumber utama lazuardi. Lazuardi dalam jumlah banyak diproduksi jua matan tambang di subalah barat Danau Baikal di Rusia wan di Pegunungan Andes di Chili. Dalam jumlah sadikit, lazuardi diproduksi di Italia, Mongolia, Amerika Serikat (dairah Colorado wan California), lawan Kanada.

 Lihat pula 

 Lazurit
 Daftar mineral

 Referensi 

 Pranala luar 

 Lapis lazuli (lazuardi) di Gemstone.org
 Dokumentasi kuliah daring oleh Universitas California di Berkeley
 "Lapislazuli: Occurrence, Mining and Market Potential of a blue Mineral Pigment" 
 "Why a Medieval Woman Had Lapis Lazuli Hidden in Her Teeth", The Atlantic, Januari 2019
Tumbung:Batu Parmata